text:
URATACA CENTER Special di awe: Gali単aStoba, Aroz, Banana & Salada
Afl. 10.00 (di 12 pa 3pm) Tel: 585-5212
Diarazon Juni 4 2014 - Edicion-8 Vol.194095 Sta. Cruz #110 Tel: 585-9500 Fax:585-0951 - E-mail: solodipueblo@gmail.com
1.50
Glenbert Croes na Juan David:
MIKE EMAN A PERMITI PA EDITORIAL DI ATV SUTA JUAN DAVID
Pagina 18: Juancho a cera deal cu SADA? Entrega pensioen pa los koppeling?
Tanto bal un hospital 5-strea si e calidad di servicio ta 0-strea!
Atraco arma ariba Pueblito Paisa na San Nicolas
Nan lo lagabo haci e trabao sushi pa despues scop bo
Dos bisi単a a waak nan propio bisi単a hortando den dos diferente cas Ady Thijsen for di Hulanda:
A trata topico di e oportunidadnan pa hubentud
Diamars anochi algo prome cu 10:30 un atraco arma ta tuma luga ariba Pueblito Paisa na San Nicolas. Ta asina cu 4 hoben entre 15 pa 17 anja lo a drenta e luga y exigi placa. No ta conoci e cantidad di placa cu nan a bay cune. Parse cu 3 tabata na pia y un 1 ariba bicicleta. Atraco team y slachtoffer hulp a presenta na e sitio.
Nel Oduber ta puntra ta ken a fix pa Calle Serna drenta Aruba
Diarazon Juni 4 2014
Pagina 12
Drs. Booshi Wever di UPP:
SERVICIO DI 5 STREA DESPUES DI RENOBACION Y AMPLIACION DI HOSPITAL??? Dia 28 di Mei 2014 a tuma lugar e ceremonia di “groundbreaking” di hospital. Ariba su mes e dia aki lo mester tabata un dia di hubilo nacional. Un dia cu lo mester a yena e pueblo di Aruba cu orguyo, satisfaccion y speranza di porfin por a logra un hospital na unda e paciente lo por a ricibi un mihor servicio. E realidad lamentablemente ta full otro, pasobra e proyecto di renobacion y ampliacion di nos unico hospital a keda mancha door di actonan coruptivo desde e prome dia. Pero mi kier a para keto un rato riba e declaracion di minister Eman y su pupilo modelo sr. Schwengle. E dos mandatarionan a laga sa cu e pueblo di Aruba tin derecho riba un “hospital moderno cu un servicio di 5 strea” y cu “ ta e maneho di Gabinete Mike Eman I y II pa ofrece mihor calidad di cuido”. Mi kier a duna algun punto di observacion: 1. Minister Eman y Schwengle ta implica anto cu awor NO tin un servicio di 5 strea ta tumando lugar na hospital? Esaki ami ta interpreta como un “brevet van onvermogen” na e adres di e profesionalnan trahando na hospital y un bofta den nan cara, mientras na e “groundbreaking” Mike Eman manera un “Judas” ta “hemel op” e empleadonan di hospital. 2. Si esey ta e caso, pakico no ta tumando accion di inmediato! Nos sa cu malezanan cronico a base di diabetes, presion halto, obesidad y “vergrijzing” lo aumenta dramaticamente y lo tin como consecuencia un drama humano, medico y financiero. Mester socede un drama prome
cu actua? Esaki ta e “maneho pa ofrece mihor calidad di cuido” cu e minister modelo ta desea pa e pueblo Arubano? 3. Pero e toppunt di hipocrecia ta ora mi lesa cu e minister di finanza ta propone pa corta e “landsbijdrage” di gobierno pa e fondo di AZV cu 10 miyon florin. Con por realiza un servicio di 5 strea si ya ta conoci cu hospital lo haya menos placa den 2014? E presidente di e sindicato di hospital ya a laga sa cu pa ABV e situacion aki no ta aceptabel. Y cu lo por spera accion. Con sr. Eman ta kere cu hospital lo por bay cumpli cu e deseo di su gobierno pa realiza un servicio di 5 strea mientras lo bay ricibi menos placa di AZV? Con sr. Eman ta kere cu e profesional trahando na hospital lo mester wordo stimula pa sigui eherce nan trabao di un forma corecto, si ya caba ta conoci cu no lo tin placa extra pa mehora e servicio y no lo tin placa pa mehora nan situacion financiero. Loke si mi por garantiza e empleado di hospital ta cu e lo tin menos placa cada luna den su cartera door di e tantisimo medidanan cu e gobierno ta tumando. By the way, un biaha mas mi mester remarca cu tanto sr. Eman como su pupilo Schwengle a haci mencion cu e inversion lo ta di 252 miyon florin, pero deliberadamente un biaha mas ta scoge pa no papia e berdad. E hospital lo bay costa 4 biaha mas hopi cu esey, pasobra pueblo lo mester bay paga por lo menos 25.000.000,= (25 miyon) florin pa aña na Soga na huur y
ainda no mester paga e 25.000.000,= (25 miyon) florin di huur, ya NO tin placa pa e empleadonan di hospital, corda ora cu mester cuminza paga e suma di 25.000.000,= florin pa aña en vez di e 1 florin cu ta wordo paga awor.
esaki pa 29 aña largo. Esaki ta significa cu na final e hospital aki lo
bay costa por lo menos 1.000.000.000,= (1 biyon) florin. E aña aki, cu
Den bienestar di e empleado di hospital y e paciente mi ta spera cu e malgastamento di placa aki no lo ta solamente pa embeyece e edificio, y na final di cuenta laga e empleado y e pacient na caya. Ban spera cu e silencio di nos pueblo no ta un “stilte voor de storm”. E "stilte" aki no por dura mucho, sino ta hamber lo bay kibra e "stilte"
Diarazon Juni 4 2014
Pagina 13
Gerick Croes di MEP:
Sra. Gina Maduro, presidente di ABV:
“Politiek verlof lo cuida nos futuro profesionalnan politico” (parti 1)
Tanto bal un hospital cinco strea si e calidad di servicio ta 0 strea!
Na Aruba lamentablemente nos no conoce e ley cu ta facilita y duna un profesional di sector priva e oportunidad liber pa ta un politico. Pa añanan largo esaki a hacie dificil pa profesionalnan den e sector priva por tuma e paso y subi un lista politico pa tambe por contribui cu nan experticio, educacion y elevacion di calidad. Nos tur sa cu na Aruba persecucion politico ta tuma lugar constantemente y esaki no a cambia. Si encaso no ta persecucion mes tin un chens grandi cu bo lo wordo castiga of marca pasobra bo a afilia bo mes na un partido. Pero tambe bo tin intimidacion cu ta hunga un rol grandi y hopi biaha ta influencia e decision pa bira un politico activo. Esaki ta algo intolerabel y mester yega na su fin. Postulacion riba un lista politico sin haci distincion entre color of ideologia di e partido ta un derecho constitucional (grondrecht) y esaki no por wordo blokea of impidi. E caso unda mi persona a wordo kita for di trabao door di e hecho cu mi a subi un lista politico tabata un experiencia amargo pero tambe innecesario. Ta di lamenta cu un persona mester yega te corte pa por defende su derechonan. E conclusion tabata cu mi a gana 2 caso y cu e postulacion riba un lista politico nunca tabata un motibo pa por termina un relacion di trabao. Mi ta haya cu parlamentarionan di Aruba mester contribui na e enforzamento di nos derechonan
democratico. Manera mi a declara den pasado dia 8 di Oktober 2013 nos mester haci’e posibel pa profesionalnan den sector priva tambe por contribui cu nan experticio y conocimento sea como parlamentario of minister sin cu nan lo mester sufri consecuencia di esaki. Ami por a pasa den e cataclismo aki pero di mi banda hunto cu partido MEP mi lo percura pa e futuro generacion di politico na Aruba wordo protegi. Den cuadro di esaki nos kier informa comunidad di Aruba cu mi persona como ciudadano y politico conhuntamente cu tur parlamentario di e fraccion di MEP ta trahando riba un concepto di ley unda cu pa medio di diferente stipulacion ta reglamenta e posicion huridico di un persona cu subi lista politico. Na Hulanda y Belgica e ley aki ta conoci como politiek verlof. Pa medio di un combinacion di leynan conoci y adapta di paisnan den Europa conhuntamente cu resultadonan di 2 uitspraak di 2 diferente hues lo forma parti di e base di e ley aki. Ora cu t’asina leu nos lo bay elabora mas den detayes con un ley asina ta traha y su contenido.
Y e trahadornan mes? Nan ta keda na ultimo lugar? Den un entrevista cu sra. Gina Maduro di Hospital, e ta comenta cu nan tin sentimentonan hopi mixto reinando na hospital. Nan ta contento cu nan ta bay haya un hospital nobo. Tin mester di un hospital nobo ya cu esun actual no ta apropia mas pa brinda e servicio na e poblacion aki. E poblacion a crece pues e hospital aki no ta apto mas. Ta contento cu ta baya haya un hospital nobo pero den mesun rosea, ki bal un hospital nobo den edificio cinco strea pero e calidad cu bo kier brinda e pueblo y e trahadornan unda esey a keda? E trahadornan ta keda na ultimo lugar? E ora e calidad ta bay na 0 strea. Si bo kier sigui traha como gobierno, kico bo ta verwacht di e calidad? Gobierno ta focus mas ariba un edificio cinco strea pero e calidad mes ta na 0 strea. E deseo di e trahadornan di hospital ta un mundo opuesto. Unico hospital na Aruba cu ta brinda e servicio total di zorg- instellingen compara cu tur e servicionan di zorg- instellingen na Aruba manera p.e. Imsan, SABA, WGK, Gehandicapten Zorg, Gezondheids Dienst, DGZ etc. tur si ta goza di un bashi premie,
di un najaars premie, ta haya reparatie- premie y un joya di pensioen. Si tin cu waak hospital como e unico hospital na Aruba, cu ta duna e servicio total na e pueblo di Aruba 24/7, tin e pensioen y beneficionan di mas malo cu tin na Aruba y ni ta bin na e remarke di e tabel. Esaki ta inaceptabel como e unico hospital na Aruba te na ultimo lugar, e empleadonan ta na ultimo lugar y nan no tin nada pa nan. E mundo opuesto aki mester cambia. No por ta asina cu abo ta duna e servicio total 24/7 y bo ta na ultimo lugar. Cu tur e respet na e otro servicio, nan ta duna mitar servicio y nan tin tur cos. Pa cuminsa traha riba calidad, mester
traha riba beneficionan. Trahadornan mester ta motiva pa traha. Mester hisa e calidad den hospital. Con bo kier ta motiva y pa hisa e calidad si continuamente bo ta corda di nan. Nan no por ni cera un CAO. Esey ta e problema grandi cu hospital tin. Mester drecha e beneficionan secundario, drecha e dark hours, kita e pindanan, kita e 250 y 350, paga e orarionan husto pero bo mester tin placa pa bo pone pa e partinan aki. Bo por papia di edificionan bunita pero si bo no ta inverti den bo trahadornan y bo no ta inverti den equiponan anto ta mes leu lo bo keda.
HOTEL TO GO NA SHABA Tremendo ganga nos ta e original Descuento riba tur cos Djies yega lo bo Sali content Yama na 568-9019 Despues 10:00 Am


c: text/html

text:
Venezuela lo ta marchando en grande dia 23 di Januari
Ta pidi tur instancia internacional manda observador
ORANJESTAD (AAN): Manera ta conoci, recien Asamblea Nacional na Venezuela a bay di acuerdo y tuma decision cu President Nicolas Maduro a abandona e cargo y laga e pais den crisis y problema.
Awor Dr. Enrique Aristeguieta Gramcko, Presidente di Venezuela Soberana, a felicita Asamblea Nacional pa e decision historico aki, cu lo bay permiti Venezuela libera definitivamente di e dominio Cubano.
Dr. Aristeguieta ta kere cu ora ni Nicolas Maduro, ni e institucionnan secuestra pa Chavismo kier cumpli cu e mandato di Asamblea Nacional, tin di bay obliga nan! Pesey e ta propone pa dia 23 di Januari awor (fecha cu ta conmemora e caida di dictadura di Pérez Jiménez, pueblo lo marcha pacificamente rumbo Palacio di Miraflores pa exigi Maduro pa e bay.
“E marcha mester wordo encabeza pa e 112 diputadonan di oposicion, acompaña pa tur dirigente di MUD, e gobernador- y alcaldenan opositor, y e lidernan di e organizacionnan di gremio, sindicato, studiante, NGO’s, y di universidadnan y academianan, como tambe militarnan retira. Pa mi lo ta un honor y privilegio di bay ta den prome rij,” Dr. Aristeguieta a bisa. E ta unico sobreviviente di e Hunta Patriotico cu a deroca Pérez Jiménez.
E president di Venezuela Soberana a propone pa evita un masacre manera a socede na Puente Llaguno, e ta haya cu mester solicita comunidad internacional via di e embahadanan na Caracas, na Vaticano, na organizacion OEA, y na Nacionnan Uni, Union Europeo, y Corte Penal Internacional, y prensa internacional, pa manda observador pa nan ta presente e dia ey. Tambe tin di exigi Forzanan Arma pa neutraliza e bandidonan cu ta core rond arma.
Aristeguieta Gramcko a finaliza bisando: “Ya caba Asamblea a cumpli, destituyendo Nicolas Maduro formalmente di su cargo. Awor ta toca na pueblo Venezolano, acompaña pa Forzanan Arma pa haci validez na e decision di Asamblea Nacional. Ban ripiti e hazaña di 23 Januari 1958, y lo bin un un Gobierno di transicion y lo convoca eleccion general.

robotstxt: allowed

filter: keep


text:
Blues
Kontenido
Historia di blues[editá | editá fuente]
Blues ta un sorto di músika di katibunan ku tabata traha riba plantashinan di katuna den di sùit di Merka den besindario di Mississippidelta i Memphis.E prome katibunan no tabata kere ku nan lo keda Merka,pasobra ta presu nan ta i despues nan lo bolbe bai Afrika,pero nan mester a traha duru tur dia i tabata papia nan mes idioma i kanta nan melodianan Afrikano.A dura hopi generashon promé ku e Afrikanonan a kuminsa papia e idioma ingles.Pasobra hopi katibu tabata kambia di patronnan Oropeo ku nan mes idioma di nan pais natal.E katibunan tambe ku tabatin nan idioma di e parti di Afrika ku nan a bini,nan tabata haya nan den un situashon hopi duru pa siña pida pida di tur e idioma ku nan a haya nan kune dje patronnan Oropeo,promé ku a intrudisí idioma ingles riba henter Merka.Esunnan ku a keda biba riba e mesun plantashi henter nan bida sin kambia di patron a kuminsa papia ingles mas lihé ku esnan ku tabata kambia di patron kada bes.Nan a kuminsa kanta kantikanan religioso manera gospels,spirituals,worksong i hollers and shout ta e klank ku nan tabata produsí ku nan stèm( tambe un manera di protestá)pa ekspresá nan miseria dje situashon di trabou riba e plantashinan.Hopi katibu no tabata bira kristian,pasobra hopi blanku no tabata kere ku katibunan por a sivilisá.
Religionnan[editá | editá fuente]
Na fin di siglo 1800 katibunan i esnan ku tabata liber a kuminsa bira kristian,baptismo òf methodismo,religionnan ku a sòrg pa un solushon i kita e pensamentu ku un dia nan lo bolbe bai Afrika.Despues e katibunan a kuminsa kanta hopi kantikanan religioso,a bira un kustumber den suìt ora di bai dera morto òf despues di entiéro,nan tabata kanta kantikanan di bèibel di mas alegrá,manera,"Oh when the Saints",Go Down Moses",I'm Marching to Zion",Walk into Jerusalem like john",Crossing The River Jordan."Kantika di pasada nan di Bèibel den tempu ku katibunan Hudiu a sali foi Egipto.Despues ku hopi katibu a haya sa ku e manera ku nan ta biba no ta hustu,nan a kuminsa huí i esnan ku suèlte tabata kai den man di Afro-Merikano nan liber kaminda nan tabata skonde te ora ku nan por sigi pa logra yaga staten den nort pa nan ta liber.Katibunan ku nan a trese bèk pa nan doño a kuminsa plama notisia bou dje otro katibunan kiko nan mester hasi ora nan huí pa yega staten nan den nort.Nan Tabatin un Code ku e doñonan no sa,ku ta yama Under Ground Railroud (E nomber dje code aki no tin nada di hasi ku trèin)tabata puesto nan kaminda e katibunan ku huí tabata skonde,te ora ku nan por sigi pa yega statennan den nort pa nan ta liber.
Palabra di outornan[editá | editá fuente]
Un merikano yamá Joseph Machlis a bisa ku blues ta pertenesé na Merka,laga bisa ta indígena (inheemse)estilo músikal merikano sin dirèkt e antesedente ku nos konosé di tradishonnan Afrikano òf Oropeo.Ta un kos spesial i interamente diferente foi loké e antepasadonan a bini kune.Pero Alan Lomax ta duna un otro ehèmpel di kantikanan ku ta komparabel ku blues loké a haya na Nort-West Afrika bou di desendénan yamá Wolof i Watusi.E palabra 'BLUE' (blou) ta asosiá ku e sintimentu di melankoliko òf depreshon foi tempu di Elisabethania.E outor merikano Washington Ivring a duna e termino "the Blues" manera e tabata definí foi aña 1807.E historia di e tradishon musikal di blues ku ta kompletamente (negro) ta di tende bisa òf un boka bisa otro palabra di e antepasadonan ku asina nan por a bai bèk mas leu den siglo,ku solamente e kuminsa dje historia na aña 1860.
Variashonan[editá | editá fuente]
E variashon ku a bini foi e kantikanan religioso ku e katibunan tabata kanta pa ekspresá nan sintimentu i miserianan ta un reakshon riba mal tratu ku ta resulta den field holler(Ta un klank den nan stem)E Field holler ta duna forsa pa spiritual i blues,ku tabata trese mas ambiente den kampamentu di plantashinan den suìt.Despues di guera sivil blues a sigui plama bou di Afro-merikanonan den sùit i ta karga e nomber,musiká di katibunan di Afrika.Field hollers,ballades,musika di misa,rhythmic dance tunes,ku ta yama jump-ups,a desaroyá bira músika di kantantenan ku pregunta i rèspòns.E ta kanta un liña i gitara ta respondé.Un gitara no tabatin hopi popularidat den tokamentu di blues,banyo tabata e prome instrument di kuèrdè i di mas popular pa toka blues.Den añanan 1890 nan tabata toka blues hopi den siudatnan den sùit.E palabra"BLUES" nan ta usé en-general den e músika tradishonal.Tabatin hopi hende ku nan mes opinon kiko ta blues,tin ta bisa ta un eskala di struktura,un filosofia,un struktura di akort,òf e tono di un akort manera falsu.asina tabatin hopi hende ku nan mes interpretashon di blues,pero ta sigur ku blues ta di origen Afro-merikano ku melodianan harmonisá ku tono di akortnan Oropeo.Músika Oropeo tabatin otro sistema,nan no tabata kanta manera ta kanta blues ku hopi sintimentu i emoshon den nan stem manera nan ta yora.E"blue notes"no ta tono den eskala músiko di Oropa,ta un karakteristiko di blues.Tin tres blue note den eskala músika di blues.Tempu ku nan a kuminsa ku notashon di blues musik nan sali riba e eskala músika di blues.Tin hopi makis di melodia i ritmonan den blues ku ta difisil,pero nan no ta imposibel pa notashon musikal.prome ku a bin ku notashon di field holler,no tabatin niun musikante ku tabata toka e sorto "blue note" nan aki riba un instrumènto di musika.E blues di tempu nan pasa tabata iregular kua ritmo,nan tabata toka un pida i papia un pida,manera por tende den diskonan bieu dje artistanan legendario di blues manera Charley Patten,Blind Lemon Jefferson,Robert Johnson i Lightnin'Hopkins.E prome estilo di blues ku a haya fama na aña 1911 tabata di kompositor W.C.Handy (1873-1958) i tambe e tabata un poétiko i a duna e formashon artistiko na blues ku a kuminsa haya popularidat ront di añanan 1910 ku e publikashon di "Memphis Blues"(na 1912) i "St Louis Blues"(na 1914).Na aña 1913 ya nan registrá e blues instrumental.Despues di sklabitut ku hopi katibu bandoná plantashinan i bai biba den siudat pa buska trabou,esnan musikante a kuminsa toka blues den bar,kabarètnan den siudat i hendenan a kuminsa balia riba ritmo di blues nan a bin yamé Rythm and Blues anto e blues ku nan trese siudat a haya e nomber City Blues.
Músika Famoso[editá | editá fuente]
Na añanan 1920 blues tabata un músika famoso na Merka,blues a kuminsa plama riba henter Merka,komo ku hopi migrantenan Afro-merikano di sùit a bai nort pa buska un bida mas mihó den siudatnan grandi den nort.Hopi musikante nan di sùit a bai nort,pasobra situashon den sùit a kuminsa eskalá outoridatnan a kuminsa abusá di musikantenan Afro-merikano den bar,kabarèt i klupnan di lus kòrá.Den nort e músika tradishonal a kuminsa haya un forma grandi.E prome kantantenan muhé Mamie Smith i Bessie Smith ku tabatin hopi fama den e tempu ei.Mamie Smith graba su promé blues vokal na aña 1920"Crazy Blues".Na añanan 1930 pa '40 tabata e kantante legendario di blues i jazz Billie Holiday ku a graba i bende mas ku mion disko.(tin un pelíkula menshoná,na e álbùmnan titulá,"lady Sings the Blues".)E popularidat enormé di blues tabatin un influensia importante riba e músika Jazz benidero den tempu ei.(tabata e inisiá dje musiká popular yamá jazz) i ku ta fuente di tur estilo di músika PÒP di awendia.E Afro-merikanonan a kuminsa usa mas instrumènto manera guitara,piano,bas,saksofon,drùm i sinfonia di boka pa toka blues,despues a bin introdusí tambe guitara ku èmplifayer ku zonidó mas duru.Den siudatnan grandi manera Chicago i Detroit na fin di añanan 1940 pa kuminsa'50 e kantante i tokadónan manera Muddy Waters,Willy Dixon,John Lee Hooker,Howlin'Wolf,Elmore James i hopi otro mas tabata toka loke nan ta yama Mississippi Delta Blues,kompañá ku guitara,bas,drùm sèt,piano i de bes en kuando senfonia di boka òf otro instrumènto di bientu.T'Bone,Walkerna Housten i B.B.king ku Memphis Blues tabata e famoso tokadónan di guitara ku estilo jazz.
Rock And Roll[editá | editá fuente]
Na Kuminsamentu di aña 1950 a bini estilo kompletamente otro di músika nasé foi rhythm and Blues(e blues bailabel) i boogie woogie (blues instrumental aselerá).E disc-jockey Alan Freed a duna e músika nobo e nomber Rock and Roll,asina e nomber a surgí.Alan a propogá e músika aki i hasi'é popular bou di generashon blanku,dje manera ei a kibra e segregashon rasial ku tabata normal e tempu ei pa laga e generashon blanku siña konose músika Afro-merikano Rock and Roll ku a pone henter mundu kompletamente kabes abou.Músikonan manera Little Richard,Elvis Presley, Fats Domino,Ray Charles,Chuck Berry,Jerry Lee lewis,Bill Haley,(ku a mesklá e músika country and Western ku Rhythm and Blues)su hit tabata (Rock around the clock) asina tabatin hopi otro músikonan nan mas.Tur músikonan aki a haya fama i graba hopi disko gana hopi sen bira riko den un periodo kòrtiko.
Blues Moderno[editá | editá fuente]
Na kuminsamentu di aña 1960 hopi Merikano blanku i Oropeononan musikante a deskubrí City Blues.Hopi dje bluesband nan manera Paul Butterfield bluesband,The Rolling Stones,Yardbirds,John Mayall's Bluesband Cream,Canned Heat,Fleedwood Mac,asina e generashon Blanku hoben dje tempu aya a bin siña konosé blues músika mas miho,komo promé no tabatin bon kontakto den komunidat entre blanku i Afro-merikano.Te na momentu ku e músika rock and roll a surgí na 1950 a trese kambio bou di e hobennan merikano.E hobennan blanku a kuminsa interesa den músika tradishonal blues.Despues e músikonan blanku a sigi ku nan mes estilo di toka blues,yamá Rock Blues òf blues blanku.E musikonan blanku i Afro-merikano a haya hopi fama ku e rock blues,guitarista nan konosí tabata Jimi Hendrix,Eric Clapton,Otis Rush,Jimmy Page,Eddie v. Halen.E generashon di fin di 1940-1950 ku ta Albert Collins,B.B.King,i difuntu John Lee Hooker a sigi gosa dje splenternan ku a surgí foi blues tradishonal e generashon nan despues menera Buddy Guy,Otis Rush,Robert Gray,Eric Clepton i hopi otronan ku a bini despues ta gosa di músika te awendia.Blues ku Jazz ta estilo di músikanan ku a surgí mas ku'n siglo pasá.Den tur generashonnan ku a pasa nan a keda toka i kanta blues i jazz te awendia.Tabatin hopi meskla nan di músika ku a surgi foi blues tabata pa un temporada,despues no tabata tende nada mas di nan.


text:
Chanson
Chanson ta e palabra franses pa kansion. Pero kombiná ku e adhetivo française e ta para pa un género musikal kompletu ku partikularidatnan propio di e tipo di expreshon musikal aki, konosí den e kampo kultural di habla franses. E género chanson française ta saka inspirashon for di literatura klásiko den idioma franses (partikularmente for di poesía). E género aki ta wordu karakterisá tambe dor di un deseo di resistensia lingwístiko i kultural ku un forma di dominashon ekonómiko, lingwístiko i estétiko.
E expreshon chanson française ta para desde 1945 pa un género musikal den kua e idioma franses ta worde usá, hasiendo referensia na maestronan di literatura i poesía franses i tambe diferensiando su mes den e forma aki for di géneronan dominante den e industria musikal anglo-sahon.


text:
Djasabra un protesta den Skalo dilanti banko sentral yama pa Pueblo Soberano via su lider Helmin Wiels kontra direktor i sierto komesario dje banko sentral di Korsou i St.Maarten pa un fiansa di 300 miyon. Awe un manifestashon na Waaigat di parti di Pro Pueblo/Frente Sivil pa baha gobiernu entregando nan reklamonan skibi pa gobernado Frits Goedgedrag.
Tur dos a keda boka sera i a guli e pulchi sin ningun debate popular di subi edat di penshun na 65 anja manera telep di Castor oil.
Hopi lamchi tin den e wega di politriki.
Hopi mes.
#Dikon no tbt tin transmishon dje orashon na sede di PAR?
#Dios sa sensura predekashi of sen a kaba?
#Emisoranan ku ta papia di Dios no a mira interes pa transmiti?
#Pastor Curtis pastor di kas na Radio Direct no por a konvense Jasmin Pinedo di mira e importansia pa transmiti un orashon pa henter Korsou por uni?
#Dikon e manifestashon di Frente Sivil tampoko no a wordu transmiti bibu for di Waaigat mas pa radio Direct? Sen a kaba? Preis a subi?
#E call in di donjo/periodista Orlando Cuales pa Z86/Mi95 na Waaigat tabata di un kalidat rekete inferior. Z! Radio!
#Eks minpres Maria Liberia-Peters tambe a papia na Waaigat. Te mesun Maria ku e autornan makamba dje buki riba Bouwfraude a skibi kemen?
#Helmin Wiels lo yama un protesta tambe pa reforma pasa un basora den e manego bankario, monetario di Korsou of esei no ta kumbini ainda?
#Unda militansia di MAN, MFK tabata?
Nan a perde strea nort politiko of nan no tin hende pa mobilisa sin duna kos of plaka?
#Occupy Central Bank e ora ei?
#No serio ki dia MFK, MAN tei eduka gia nan votado pa pensa aktua kritiko?


text:
Loke bo duna na pober bo a fia na Dios. Bienaventura te hombu ku ta tira un golpi di konsenshi sosial i wordu balsema den universo di almanan empobresa angelando di por gara hermentnan pa empodera nan skina di lucha i konstrui un mundu muchu mas miho.
-Mishon golpi kontra richachones
-Mishon habri wowo di pueblo
Un karavana di kurasonnan kreyente den un bataya ku lagrimanan di dwele strobando nan di weta nan libertador Hugo Chavez bula dor dje kayanan di Caracas pa ultimo bes. Nan ta grita den moda dje gran troubador Ali Primera: “La patria es el hombre muchacho.” Damanan baliente krioyo, gainan chiki, hombunan senior, studiantenan ta yorando ku orguyo: “Ami ta Chavez! Chavez no a muri! Chavez ta bibu! Chavez e ta mi ruman, mi pai, mi maestro, e lucha ta sigui, ban hasi revolushon!”
-Mishon laga pueblo bira mondu
-Mishon konstitushon nobo
Barbulete pretu no ta hanja ala pa bula den espasionan di e sosialismo nobo di siglo 21. Korsou sin Chavez su influensia ta algu imaginabel. Gobiernu a yegi kai pasobra lidernan politiko a subi avion bai Venezuela. Intento pa trese Mishon Milagros aki ku ta duna operashon di wowo pornada a kousa werewere politiko.
Multimiyonario rasista neokolonial Jacob Gelt Dekker a fabula ku Miraflores tabata kla prepara na 2006 pa invadi Korsou. Lista Niun Paso Atras di Nelson Pierre i despues fugada di Helmin Wiels i lantamentu di Movimientu Aliansa Sivil ku despues a bira Pueblo Soberano lo no hanja un aksento di prominensia riba tarima politiko sin e oura di Hugo Chavez i su ideologia sosial transformativo.
-Mishon laptop den klas di skol di fundeshi
-Mishon radio, korant, televishon komunitario
No opstante Sidney ‘Bicho’ Justiana eks lider a kana kayanan ku su baret kora, analisando adorando Chavez. Apartheid den skolnan tei ketu bai. Universidat no ta aksesibel pe pueblo empobresa. Hendenan den media mane Jasmin Pinedo ku semper a mustra ku e tin un karinjo speshal pa Chavez no por kopia partinan dje lei sosial di responsabilidat di media pa radio i televishon. Ta stima e predikashi pero no ta sinti masha pa trese realidatnan Venezolano ku por yuda Korsou briya tambe aki pa nos krese komo un pueblo.
-Mishon kurason sosial
-Mishon paga amor ku amor
-Mishon koperativa
-Mishon lesa i skibi
-Mishon akseso gratis na universidat
-Mishon respeta Afrovenezolanidat
-Mishon konseho komunal
Ulanda bou di su vito Merka tin Korsou strangula ora ta toka momentunan historiko manera un entiero di un gran figura komo presidente Chavez. A tuma prome minister Hodge pari ora di negosashon prome ku e por un telegram/karta/email di kondelensia.
E relashon politiko ta mal bruha anto ni maske Chavez tambe tin falta ta nos komo isla chiki no ta probecha dje benefisionan ku e rebolishi sosial a kosecha durante 20 anja for di e prome momentu ku Chavez aparese riba nos pantaya.
-Mishon di kas deplorabel pa kai bloki/ apartamento digno
-Mishon planta palu
-Mishon plasa i supermerkadonan ku produktonan barata
-Mishon agrario, planta nos mes kos stop di importa
-Mishon lemai pobresa extremo
-Mishon organisa bo pueblo politikamente
Konsenshi sosial na poder pa 14 anja a laga atras un spiritu di boltu sosiedatnan den Latino Amerika i Karibe pa esnan ku semper a wordu eksploita, choka. E komehein kapitalismo a putri e region i ela purba na su manera pa kambia e koi i trese un malchi mas humanisa dilanti pa skohe for di dje. Leu for di ta perfekto pero e malchi humano ku tin ku bringa kontra un sistema kapitalista di mas ku 5 siglonan bjeew ta fafelu, pesei e merese wordu perfekshona. Korsou karago basta di resa na Dios so i kuminsa sinkretisa e forsa luchado, stoi filosofia i apsorba e spiritu aki sikiera pa 1%. Korsou karago. Duna e hombu’ki su respet.
•
•
•
•
•
•
|» Hopi dushi emisoranan Venezolano ta toka nan musik bunita di luto pa nan presidente Chavez. Hopi Ali Primera i otro kantikanan kalmu ku letranan hundu.


text:
Manera esaki ta e prome articulo pa e aña aki, ainda partido ABO kier a desea e pueblo un bon y bendiciona 2017.
Pa hopi aña caba, silenciosamente nos dianan di fiesta tradicional y/o religioso no ta wordo balora of respeta mas. Algun hasta ta wordo reemplasa. E pregunta ta dicon of pakico? Ta pasobra kisas nos cultura y custumbernan no ta suficiente bon pa algun hende? Porta pasobra cu nos mes no ta balora mas locual ta di nos? Porta pasobra cu nos tin un compleho di inferioridad pa otro cultura? Of porta pasobra cu solamente e actividadnan unda placa por wordo gana of un meta politico por wordo logra, ta wordo considera awendia como ‘tradicion y cultura’?
Awendia, tampoco tin respet pa trankilidad den bario, custumbernan tradicional of e orario cu un negoshi por ta habri. Awendia parce cu tur cos por of cu e pueblo local tin cu acepta tur cos. Na tur pais respeta na mundo, idioma, cultura, tradicion, norma y balor ta wordo respeta, cuida y proteha. Pero parce cu awendia na Aruba, esakinan no tin importancia. Parce cu fiesta so, ta importante. E droga pa laga un parti di e pueblo lubida riba tur otro cos. Incluso su identidad.
Carnaval a wordo asina tanto gerek, cu awendia e ta cuminsa na november y tur dia tin un actividad pa ‘pueblo (hubentud)’. Cu e rekmento aki di carnaval, tur nocion pakico carnaval ta wordo celebra a wordo aboli. Ni un rastro mas di esaki. Carnaval awendia ta un fiesta, unda solamente tin atencion pa e parti comercial y unda algun politico por bira mas rico y popular.
Tanten cu un parti di pueblo keda den un estado mental continuo di fiesta, e lo no mira of acepta e berdad amargo, ora e fiesta a caba. Pero tur cos tin un prijs. Lamentablemente e prijs cu lo tin cu bay wordo paga pa intolerancia pa e reemplaso silencioso di locual ta di nos y cu a haci nos ken nos ta, lo ta halto.
Aña 2017 ta un aña electoral. Pero prome cu e aña mes a habri, pueblo por a ripara atrobe cuanto show y spetakel a wordo organisa, pa asina laga un parti di pueblo kere cu tur cos ainda ta bon y pa trata di laga e otro parti lubida riba e desasternan y corupcion politico. ‘Regalitonan’ a wordo parti na grandi, sin cu a presupuesta fondonan pa cu esakinan. Caya Betico Croes a wordo ‘habri’ cu un show den ‘Corvette’, despues cu e la wordo cera y e comercio a wordo mata cu e shownan di ‘Tram’ y di ‘Wielklem’. Pero e cherry riba e bolo, tabata e spetakel di un prome minister colga patras di un truck di Serlimar, pa asina laga algun hende lubida riba e asunto di dump. Pues enbes di reconoce y admiti cu nan a destrui Aruba, cu e mega debe a sigui explota a pesar di tur medida cu cual a suta pueblo cu nan, cu e problemanan social y criminalidad a sigui aumenta, cu pa via di un maneho structural di fiesta y show no tin cas social of tereno mas pa e hende local, keto bay nan ta sigui ofrece pueblo show, spetakel, fiesta y carnaval como ‘solucion’.
Aruba a wordo goberna semper pa e mesun partidonan tradicional y cada eleccion pueblo por scucha e mesun promesanan, plannan bunita, y kende a horta mas cu e otro, pa gana confiansa di pueblo. Tur esaki pa camufla cu en realidad nunca e partidonan tradicional a tuma pueblo su interes na serio, nunca nan a scucha pueblo y semper a haci locual nan patrocinadonan a ordena. Awor cu nos ta na bispo di un otro eleccion, diripiente algun politico tradicional a ‘mira e luz’, kier laga pueblo kere cu ta e otro partido tradicional ta e unico responsabel pa e destruccion y entreguismo di nos isla, kier mas democratisacion pa pueblo y mas ‘transparencia’. E mesun cantaleta y engaño di 31 aña. Nada nobo. Ainda ta fresco den memoria e frase: ‘campaña ta un cos, goberna ta otro’.
E aña aki, lo haci cu Aruba a wordo goberna pa 16 aña largo pa un solo partido. Pues no por tin un otro culpabel pa nada. Pueblo a duna tur dos partido tradicional 8 aña e mandato absoluto pa cumpli cu locual nan a priminti durante campaña, y den ningun sentido algo a wordo logra di esakinan. Nos sistema electoral tambe ta ‘Rigged’ y e ta carece di tur principionan democratico basico. E actual sistema tin e solo meta pa sigui mantene un parti di e pueblo ciegamente adicto na e politico tradicional, pa e no mira cu nos identidad ta wordo reemplasa y nos patrimonio entrega silenciosamente. Despues di 31 aña di Status Aparte, Aruba ta un isla bancarota, uno dividi y uno unda cada dia nos cultura y balornan no ta wordo respeta of ta wordo reemplasa. Cuanto chens mas e politico tradicional tin cu haya? E politico tradicional no a demostra suficiente cu su unico meta tabata pa sirbi su propio interes? Pues pueblo, den e temporada di carnaval y e aña electoral, tene cuidou pa e profetanan tradicional cu nan show y testimonio falso.


text:
Sinterklaas
Sinterklaas of Sint-Nicolaas (na Papiamento: San Nicolas) of Sint ta un personahe cu tur aña nan ta celebr'e riba 5 di december na Hulanda, Surinam, Aruba, Korsou, Sint Maarten, e islanan-BES y Belgia riba 6 di december. Na Surinam nan ta yam'e 'kinderdag' (Fiesta di Dia di Mucha).
Sinterklaas y su yudado, Zwarte Piet, segun leyando ta bisa cu nan ta bin riba un anochi dia 5 di december na Hulanda y 6 di december na Belgia pasando den un scorsteen pa laga reglado pa e muchanan. E tradicion moderno aki di Sinterklaas como fiesta di mucha ta bin probablemente fo'i un buki di prenchi Sint Nicolaas en zijn knecht (San Nicolaas y su yudado) (1850) for di e docente Jan Schenkman (1806 - 1863).
E fiestanan cu ta casi mescos, pero c'un poco diferencia ta: Luxemburg (Kleeschen), Austria, Suiza, Francia, Alemania, Polonia (Św. Mikołaj), Hungria, Ucrania, Indonesia, Eslovenia (Sv. Miklavž), Rumania, Republica Checa (Mikuláš) y Slovakia.
Origen[editá | editá fuente]
Nicolaas di Myra[editá | editá fuente]
Hopi tradicion di Sinterklaas di awe ta bay bek na 'Nicolaas di Myra', un obispo Licia habita door di e Griegonan, un antiguo stad di Myra (awo situa na Turkia), maske tin elemento di fiesta y celebracion di culto prome cu tempo tawata di conoce. Sinterklaas a bin di oost Europa honor. Den siglo 13 a dicidi cu su Dia di Nomber ta wordo celebra na west tambe un di e Dia di Fiesta importante den Utrecht cu tawata celebr'e ponemento di sapato di cuater mucha homber pober yena algo di placa pa nan. Den otro stad tambe ta haci esey p'e pobernan. Despues di e 'Nederlandse Opstand' e dominee Calvinista a purba di aboli Sinterklaas, pasobra tawatin hopi heiden y paap cu ta contene elemento. E Fiesta di Sinterklaas tawata berdaderamente un fiesta grandi cu e kermis den stad grandi cada bes cu buracheria y disturbio. Esaki tawata asina popular cu no a triunfa hopi exito , tambe e poblacion di protestant tawata streng di esaki.
Fiesta moderno di mucha[editá | editá fuente]
E origen di Fiesta di Sinterklaas pa e muchanan tawata den siglo 19. E docente di Amsterdam,Jan Schenkman (1806 - 1863), a skirbi e buki di prenchi Sint Nicolaas en zijn knecht (San Nicolaas y su yudado) (Amsterdam 1850, djey a bolbe druk e na 1880, 1885 y 1907) cu e texto di e cantica Zie ginds komt de stoomboot. E tempo moderno a haci un inauguracion cu e boto di bapor. E binimento di Spaña tawata introduci, net mane e ruchi y e saco di Zwarte Piet pa duna straf p'e mala mucha. Sint a core pa prome bes riba un cabay blanco riba e daknan di cas y duna regaldo door di pas'e den scorsteen. Tambe Jan Pieter Heije (1809-1876) a influencia e Fiesta di Sinterklaas. E cantica Zie de maan schijnt door de boomen a wordo publica pa prome bes na 1843 den e bundel di Kinderliederen (Cancion di Mucha).
For di cuminsamento di aña 90 di siglo pasa na Hulanda e cabay blanco haya un nomber, esta: Amerigo. Den e añanan 50 y 60 di e cabay a haya nomber tambe como: 'Majestueuzo'. Na Belgia nan ta yam'e: 'Slecht Weer Vandaag'.


text:
Gobierno Anterior A Crea Un Situacion Financiero Hopi Deplorabel
Segun Juan David Yrausquin
ORANJESTAD(AAN): Juan David Yrausquin di e fraccion di AVP tambe a hiba palabra durante e reunion publico den parlamento.
E parlamentario ta haya hopi straño di con awe oposicion ta contra pa elimina BBO.
Ainda despues di eleccion den conseho di ministronan gabinete Oduber a dicidi cu nan mes lo bay elimina BBO.
Awe Juan David Yrausquin di AVP no por compronde dikon toch awe oposicion ta contra un decision cu nan mes a tuma den conseho di ministronan di gabinete Oduber despues di resultado di eleccion.
El a bisa cu MEP mester splica di con no mester kita e BBO.
Yrausquin a bisa cu AVP a traha dos presupuesto alternativo na 2008 y 2009, den cual ta splica con e BBO ta worde kita.
Lo ta bon pa oposicion lesa e documentonan aki, segun e parlamentario. Yrasuquin a comenta tambe riba e relato cu nan a traha a base di e reunion di e comision central.
Den e preguntanan ta poni cu no tabata relevante pa e reunion pa e ley di BBO.
E Parlamentario kier haya contesta di e preguntanan cu e no a haya riba papel for di gobierno.
E situacion financiero di pais Aruba a cambia basta. Parce cu toch oposicion prome cu nan a bandona gobernacion a haci tur forma pa e gobierno nobo no elimina BBO.
E gobierno anterior a crea un situacion financiero hopi deplorable segun, e parlamentario.


text: Bobobo -bo Bo -bobo one of the most talked about anime manga series. If you view this series on just...Bobobo -bo Bo -boboBobobo -bo Bo -boboYoshio Sawai Mangaka Bobobo -bo Bo -bobo Series Bobobo -bo Bo -bobo (Character) Character Tennosuke...Yoshio Sawai Mangaka Bobobo -bo Bo -bobo Series Bobobo -bo Bo -bobo (Character) Character Hatenko ...Music album of TV Anime show Bobobo -bo Bo -bobo Album since: 23rd March, 2005. ASIN: B0007MCI24 This...Bobobo -bo Bo -bobo Date: 1st November 2005 ISBN: 1-42-150235-6 This fansite and fanlisting have been...Bobobo Bo Bo Bobo - Scream For Ice Cream Th via | buy on eBay | addEs caracteritza per un guió surrealista i un humor absurd. ??s per això que a primer cop d’ull a...Takeshi Obata Mangaka Bobobo -bo Bo -bobo Series Blanc et Noir Artbook Bobobo -bo Bo -bobo...Yoshio Sawai Mangaka Bobobo -bo Bo -bobo Series Beauty (Bobobo -bo Bo -bobo) Character Bobobo-bo...Bobobo -bo Bo -bobo Nº 16, de Yoshio Sawai Edición original: Bobobo Bo Bobobo Vol. 16 JAP Libro...1024x768 268kB Comments (English) lazy_gaga1 . Tome 1 Evaluation : Currently 1.93/10 1 2 3 4 5 6 Note: 1.9 /5 (15 votes) Identifiant : 63139...Don Patch from Bobobo -bo Bo -bobo, who had a hard time hearing things from inside her costume.Rainhorse VocaloidGenre : Adventure, Comedy, Sci-Fi, Shounen Episodes : 76 Manga: Read Bobobo -bo Bo -bobo Manga Online...Titre VO : ボボボーボ・ボーボボ Titre traduit : Bobobo -bo Bo -bobo Dessin : : SAWAI Yoshio Scénario : : SAWAI...Bobobo -bo Bo -bobo Nº 11, de Yoshio Sawai Edición original: Bobobo Bo Bobobo Vol. 11 JAP Libro...


text:
Polytheismo
Polytheismo ta e kerementu den multipo diosnan ku ta normalmente huntu den un pantheon di diosnan, huntu ku nan mes mythologianan i ritualnan. Polytheismo tabata e forma typiko di religion durante e Era di Brons anto e Era di Heru, de ku e Era di e axis anto e desaroyo gradual di monotheismo of pantheismo, anto atheismo. E ta bon dokumentá den religionan historiko di Antiguedat Klasiko, espesialmente e polytheismo Griego anto Romano, anto despues di e kahida di polytheismo klasiko den religionan di tribu manera polytheismo Germaniko of esun Slaviko, E ta persistí den e periodo moderno ku tradishonan manera Hinduismo, Shintoismo, religion di folk Chines etc., anto e la wordu resusitá dor di e okurientenan manera Neopaganismo den e west post-Kristian.


text:
Impuesto riba Ganashi
Servisio di impuesto ta kobra impuesto riba ganashi(na Hulandes: Winstbelasting òf Vennootschapsbelasting) ora ta trata di formanan hurídiko ku ta traha pa hasi ganashi. Base di e impuesto aki ta, ku por kobra impuesto riba ganashi despues ku a kita tur gastu fihá pa lei, entre otro depresiashon, dedukshon di invershon, regalo (donashon) i pèrdidanan rekompensabel.
Un Sosiedat privá, Sosiedat anónimo òf un otro forma hurídiko ku ta dirigí un negoshi, mester paga durante henter eksistensia di e negoshi, impuesto riba e ganashi total di e negoshi. Ta kobra impuesto riba e ganashi pa aña. Ta p’esei anualmente mester fiha ganashi fiskal. Ora ta stipulá ganashi fiskal, mester konta tur ganashi i pèrdidanan di e aña ku nan ta relashoná kuné. Por papia di ganashi solamente ora ku realis’é i por papia di pèrdida den e aña ku nan bira konosí (maske ku tin bes sa realisá nan un aña despues).
Kontribuyente[editá | editá fuente]
Impuesto riba ganashi ta destiná pa pagadónan di impuesto nashonal i internashonal. Pagadónan di impuesto nashonal ta tur forma hurídiko ku ta dirigí un negoshi i ku ta establesé na Kòrsou. Un ehèmpel di esaki ta un Sosiedat anónimo. Pagadónan di impuesto internashonal ta tur negoshi ku no ta establesé na Kòrsou, pero ku si ta gosa di entradanan for di Kòrsou, por ehèmpel entrada for di hür di propiedat inmóbil. Pa determiná si bo mester kumpli ku impuesto riba ganashi, ta sigui un enumerashon i despues un deskripshon di e formanan hurídiko ku mas ta bin dilanti.
Formanan hurídiko ku ta bini na remarke pa paga impuesto riba ganashi ta:
- Sosiedat anónimo
- Sosiedat di privá
- Asosiashon
- Fundashon (p’asina leu ku e ta ehersé un negoshi i no solamente pa atendé e interes di komunidat en general)
- Asosiashon ku personalidat hurídiko, kontal ku ta dirigí un negoshi.
Kalkulashon di ganashi[editá | editá fuente]
Tin dos manera pa kalkulá ganashi. Por kalkulá ganashi pa medio di un kalkulashon di ganashi spesifiká òf pa medio di komparashon di kapital. Un kalkulo spesífiko di ganashi ta duna un bon bista di bo negoshi. Kalkulo spesífiko di ganashi ta duna Servisio di impuesto tambe mayoria informashon. Kalkulashon di ganashi ku komparashon di kapital ta hopi simpel. Ta kompará kapital na komienso di aña ku kapital na fin di aña. Si e kapital a subi, a hasi ganashi. Si el a baha, a hasi pèrdida. E forma di kalkulá ta mustra simpel: Kapital final – kapital inisial = ganashi
Ehèmpel Riba 1 di yanüari 2008 tin Naf 1.000,- den kasa. Riba 31 di desèmber 2008 tin fl.1.100,- den kasa. Pues bo a hasi fl.100,- di ganashi. Kon i dikon bo a hasi ganashi, bo no por saka afó for di e kalkulo aki. Solamente bo por indiká e kantidat di ganashi òf pèrdida di e forma aki.


text:
Ensiklopedia
Un ensiklopedia ta un kolekshon sistemátiko di artíkulonan tokante varios tópiko. E palabra ensiklopedia sali for di frase griego ἐvkύkλιos πaιδeίa (enkyklios paideia), "sírkulo di siñamentu."
Historia[editá | editá fuente]
Aproximadamente 2000 aña pasá Pliny Ansiano a skibi Naturalis Historia. Su obra a kontené 37 kapítulo tokante bestia i palu, geografia, arte, siensia ets. Na aña 630 San Isidore di Seville kompilá tur konosementu disponibel den un ensiklopedia di 448 kapítulo.
Ensiklopedianan antiguo tabata skirbí na man. Poko hende tabata por tin nan. Ensiklopedianan popular a paresé despues di invenshon di imprenta.
Encyclopædia Britannica a fundá na aña 1768. E grandura i reputashon di Britannica a krese aña pa aña. Na dekada 1950 World Book i Funk and Wagnall's (ensiklopedianan ku no ta karo) a fundá na Merka.
Na aña 1993 Microsoft a fundá Encarta, un ensiklopedia elektróniko (na CD-ROM i wepsait). Encarta no tin ningun version di papel.
Na 2001 a paresé Wikipedia, un ensiklopedia kolaborativo. Boluntarionan skibi i editá Wikipedia.


text:
For di 1 di januari lo mira un reduccion di 10% den gasto di coriente”
Minister di Energia Ing. Mike de Meza:
ORANJESTAD (AAN): Titular di Asuntonan Economico, Comunicacion, Energia y Medio Ambiente, Minister Ing. Mike de Meza hunto cu Prome Minister Mike Eman a anuncia cu entrante dia 1 di januari 2016 e tarifa di coriente pa uzo residencial ta bay conoce un rebaho di 10%. Esaki a sosode den un conferencia di prensa extraordinario for di Sala di Prensa di Gobierno di Aruba diaranson mainta 30 di december.
Naturalmente e logro aki di Gabinete Mike Eman II ta resultado di e trabou duro di, entre otro, Minister de Meza hunto cu Utilities Aruba N.V., WEB Aruba N.V. y Elmar N.V., cual directornan tambe tabata presente na momento di e anuncio.
E reduccion di un promedio di 10% den e tarifa ta conta pa schaal A1, A2 y A3 cu ta e structura di tarifa basa segun e consumo di cada cas; dus mas ta consumi, ta paga un diferencia un poco mas halto. Adicionalmente a compronde for di ehecutivo di Elmar N.V. cu e reduccion di tarifa aki ta conta tambe pa e usuarionan di sistema di coriente Pre Pago. Por ehempel, un cas cu tabata paga 400 pa luna, den su recibo di consumo di januari, esaki ta baha pa 360 Florin.
E mandatario a elogia e empresa di utilidad paso nan ta carga un responsabilidad grandi. A gradici tur personal y gerencia pa nan aporte. “Nos ta hopi contento cu esey,” Minister de Meza a expresa. “Ta hopi trabou a tuma luga pa yega na dje.” Cu hopi trabou ta referi na e hecho cu WEB Aruba N.V. tabatin su retonan sumamente grandi, pero awor e ta bek den un situacion hopi positivo.
Minister de Meza a bisa cu Gobierno ta keda moniteorea mercado internacional y situacion di e companianan y ta premira cu pa otro aña ainda lo por reduci un tiki mas aunke nan mester ta cauteloso cu esey. “Nos empresanan nacional mester keda saludabel y Gabinete Mike Eman ta para garantia pa esey,” asina Minister de Meza a enfatisa añadiendo cu no ta asina cu ta yega saca placa for di Web su presupuesto pa otro cos, pero loke tin di mas ta bay directamente pa pueblo den forma di rebaho.
T’asina cu, en berdad, awendia nos ta mira un caida den prijs di petroleo, pero asina mes tur pronostico ta keda para riba e punto cu prijs ta bay bolbe subi y nos mester ta prepara pa esey tambe. Pa tal motibo Gobierno di Aruba ta continua cu ehecucion di su vision pa bira menos dependiente di fuel oil pa produccion di energia. Ademas, WEB Aruba N.V. ta keda inverti den mantencion di su ekipo y red di awa y electricidad pa sigur un suministro confiabel.
Por ultimo, Minister Ing. Mike de Meza a felicita pueblo di Aruba cu for di 1 di januari lo mira un reduccion di 10% den su gasto di coriente y tambe a desea Aruba henter un feliz cambio di aña cu confianza cu Gabinete Mike Eman II ta sigui traha sin descanso pa bienestar di nos pais Aruba.


text:
Prostat
Prostat ta un klir den kurpa di hende hòmber. Prostat ta den parti abou di barika, e ta lora rònt di e tubo di orina. Ora un hende hòmber ehakulá, su simia ta sali den e líkido ku e prostat ta produsí. Por kousa problema di orinamentu ora e prostat krese òf bira grandi.
Ta konsehabel pa un hende hòmber ku a kumpli 50 aña hasi un chèkòp, ku ta inkluí un èksamen rektal, serka su dòkter un biaha pa aña. Ora un prostat hincha òf krese no ta probabel ku e kousa ta un kanser; mayoria di bia e kousa ta benigno.


text:
Archivo di September, 2010
Trahadornan di ASTEC no kier subi grua
Agencianan birando impaciente pa actuacion riba waf
ORANJESTAD (AAN): E comportacion di e trahadornan di ASTEC pa cu e grua ta obliga APA cuminsa tuma pasonan legal. E ultimo acto ta hole na sabotahe y esey ta motibonan tambe cu APA ta bay entrega un keho oficial na autoridad. Tin fotonan parce den file di e ultimo caso aki unda por mustra cu loke a sosode den e relay room no ta un fayo. Ta un sabotahe ta loke parce a tuma lugar caminda a usa un rod di welder pa causa daño na e grua.
ORANJESTAD (AAN): Riba potret
por aprecia e momento cu
ex-vicepresidente di Merca
Sr. Al Gore a dirigi su mes
ayera e audiencia como
keynote speaker durante di
e exitoso apertura di e conferencia internacional
“Green is our future” riba
energia alternativo, esaki na Renaissance Convention Center.
ORANJESTAD (AAN): Diaranzon net prome cu un di e reunionnan di Ministeriele Samenwerkingsraad (MSR) cu Gobierno di Aruba tin cu Gobierno di Antillas actualmente na Aruba, DIARIO a entrevista Prome Minister Mike Eman, pa haya sa mas di e reunionnan aki.
Segun Eman, e MSR ta a base di e acuerdo di cooperacion cu tin entre Antillas y Aruba den nos ‘samenwerkingsregeling’, Aruba y Antillas tin cu bin hunto.
Segun Guilfred Besaril,
*Diabierna SPA ta tene accion masal
ORANJESTAD (AAN): Sindicato di Polis SPA a anuncia cu Diabierna awor dia prome di October nan lo bay den accion y Diaranzon durante un entrevista cu DIARIO, presidente di e sindicato Guilfred Besaril a papia tocante e problema cu ta existi. El a splica cu SPA ta sostene e accion di firma di sindicato TOPA, pero sostene no ta nifica cu SPA ta completamente hunto cu TOPA den sentido di loke SPA kier. Segun Besaril, SPA a bisa bon cla cu e ta refuta e acuerdo bilateral pa motibo cu SPA ta sinti como polis cu e ta bolbe perde un beneficio secundario.
Tin un muher deteni….
ORANJESTAD (AAN): Keto bay e ultimo tempo di denuncia ta worde entrega relaciona cu desfalco cometi den empresa. Mayoria di e denuncianan tin di haber cu control insuficiente cu ta worde haci pa gerencia. Recientemente un empresa na final di Avenido Milio Croes a atrapa un trahador a hit nan den careda di 50 mil Florin. Mientras gerente a entrega denuncia oficial na Recherche y segun informe a detene e muher relaciona cu suma di placa cu a desaparece.
No ta conoci si e muher Q a admiti su culpabilidad. Locual ta asunto di creditcard cu un grupo actualmente ta deteni segun informe cu na diferente Isla y pais nan tira para.
Si sindicatonan no kier negocia:
Tin sindicato sin experiencia manera TOPA cu ta haci desorden pa logra haya miembro
ORANJESTAD (AAN): Ta increibel pa lesa den corant, mira na television con lidernan sindical ta para gaña trahadornan sin misericordia simplemente pa haya atencion, fama. Indudablemente, e hendenan aki cu ta yama nan mes líder sindical ta riba un ‘ego trip’. Awor ta invita trahadornan pa un manifestación pasobra según e líder sindical aki cu e cambionan den e arreglo di pension pa ambtenaar trahadornan lo sali perhudica.
Na apertura di conferencia di energia
ORANJESTAD (AAN)* Na occasion di apertura di e conferencia internacional di energia, Minister di Utilidad y Energia sr. Mike de Meza a hiba palabra enfatisando riba e abundancia cu Aruba ta dispone di dje pa loke ta e energia di solo cu ta confiable, pagable y sustenibel. Na San Nicolaas tin 10 molina di biento cu ta un muestra cu Aruba a inicia e proceso pa cu energia alternativo y na unda cu e gobierno actual a dicidi pa redobla e cantidad akin a 20 cu ta nifica cu 40% di e energia produci pa consumo di Aruba ta basa riba energia alternativo. Esaki ta hopi importante pa nos economia e mandatario a remarca.
ORANJESTAD (AAN): E trahador femenino di fam S su detencion a keda prolonga e siman aki.
El a keda deteni na pia di trabao sospecha di a viola reglanan di su mesun trabao. For di su detencion tabata papia di tumamento di placa pa laga hendenan drenta Aruba. Esaki a resulta e caso tambe. Ministerio Publico a mustra den un combersacion cu e muher aki ta ser sospecha di a tuma mas cu un biaha placa. Aki no ta trata di un suma cu e lo biba cune resto di su bida pero si sumanan di riba 1000 Florin.
Parlamentario señora drs. Lainda Kemp-Westerhof ta di opinion:
ORANJESTAD (AAN): Actualmente presidente di Comision di Enseñanza Parlamentario drs. Lainda Kemp-Westerhof por a tuma nota di e proposicion haci na Minister Dowers di Parlamentario señora Lopez-Tromp pa amplia e orario di school te den oranan di atardi. Algo cu na prome instante Parlamentario drs. Lainda Kemp-Westerhof ta haya un proposicion simpatico pero segun Parlamentario Lainda hopi mester worde drecha prome cu esaki. Parlamentario Lainda ta menciona di no ta gusta trece cos di pasado dilanti pero tin biaha tin mester paso ta parse cu hopi politiconan den oposicion despues di elecion a lubida hopi cos.
😀 😀 😀 😀 😀 😀 😀 😀
Happy birthday, may this day always be a special one to remember. May the best of your past be the worst of your future. Hope your birthday blossoms into lots of dreams come true! I hope that for every candle on your cake you get a wonderful surprise. May today be filled with sunshine and smiles, laughter and love… Happy Birthday and many happy returns of the day. We love you tita MARICAR… From kulet elijah and ur inaanak elijay franz
Nan a cuminza bishita cas ayera. Censo 2010 ta moviendo. Tanto dia pasa tabata tin comentario riba e preguntanan cu ta ser haci y cu lo ta mas pregunta cu 10 aña pasa y awor el a wordo desmenti indicando cu ta menos pregunta of ta e mes cantidad. Mi no ta corda pasobra mi nunca a conta nan. A wordo bisa cu nan ta preguntanan cu ta bay hopi den bida di esun cu ta wordo entrevista, y preguntanan facil: “bo sa coba den nanishi den hende y bo sa scupi riba caya?”
Tin preguntanan cu ta midi bo balor manera: “bo ta dispuesto di reduci espectativa di bo bida cu 20 aña djis pa bira cacho di bo artista stima?”
😀 😀 😀 😀 😀 😀 😀 😀
Awe ta cumpli 1 aña mas di bida esta Carola Geerman e ta haya felisitacion di parti su mama y su tata su 2 rumanan Alice y Maria tambe di su princess Jimiliane tambe parti su amor Jimmy y su sobrina y sobrinonan y di su wela Magan y di su famianan y friendsnan awe lo disfrute hunto cu su Babygirl cu Dios drama su bendicion riba bo Carola hopi kussjes Disfruta bo dia lo maximo!!
“Gobierno no ta dunando atencion”, segun Marlin di SEPPA:
ORANJESTAD (AAN): Na KIA tabata tin un protesta di dos ora mirando cu e trahadornan ta rabia pa diferente motibo. E gobierno no ta dunando nan atencion. Nan ta wardando basta tempo caba riba contesta di minister di husticia Arthur Dowers. Awor a bay over na un protesta di 2 ora. Tres diferente punto di preocupacion e trahadornan tin. Den entrevista cu Edmundo Marlin vice presidente di SEPPA el a splica un tiki mas riba e protesta cu tabata tin. Sr. Marlin a bisa cu e trahadornan ta rabia aworaki despues cu nan a sinta na mesa cu minister na dos ocasion y cu su coordinadora. Esaki ta tumando lugar desde Februari e aña aki, a splica.
Coby Geerman y UEA ta demanda:
Cada un di e 155 trahadonan ta ricibi 7.000 Florin den un solo tiro!
ORANJESTAD(AAN): Ta parce cu e sindicato UEA tin un lista largo di demandanan grandi pa gerencia di Elmar. Despues di a pidi pa aumento salarial desproporcional, awor a presenta un peticion nobo riba mesa di negociacion. Manera ta conoci, e sindicato UEA ta na mesa cu gerencia pa por negocia un CAO nobo pa trahadonan di NV Elmar.


text:
ORANJESTAD- Gabinete Mike Eman a anuncia algun aña atras caba cu a haci cambionan den maneho di otorga e permiso pa expande y flexibilisa orario di tiendanan. “Dunando oido na e preocupacionan di comerciantenan y pa fungi como facilitador, ya caba for di algun aña Gobierno a ahusta e orario di habri y cera di e tiendanan,” minister Arends a declara.
Den cuadro di e maneho di gobierno pa stimula inversion y actividadnan economico e tiendanan por bin na remarca pa un dispensacion pa por habri te 12’or di anochi di dialuna te cu diabierna. Riba diadomingo y dianan di fiesta tiendanan por bin na remarke pa habri te cu10'or di anochi. E maneho aki ta vigente for di aña 2012.
Durante e ultimo lunanan Gabinete Mike Eman a tuma accionan pa por aumenta fluho di hende den Caya Grandi necesario pa sostene actividadnan economico den e area aki. “A flexibilisa mas aun e regulacionnan di parkeo, a habri Caya Grandi pa autonan por pasa durante cierto oranan di dia y a coopera hunto cu sector priva pa organisa actividadnan combinando entretenimento y diversion,” minister Arends a bisa. “Den e liña aki ta pas tambe flexibilisacion di orarionan pa habri y cera tiendanan dunando e comercianto maximo oportunidad pa haci negoshi den cuadro di ley.”
Arends a splica cu e permiso pa expande y flexibilisa e orarionan comercial ta wordo duna anualmente. “Pa aña 2017 ya 60 pa 70 tienda por bin na remarca pa aplica pa e orario flexibel aki". Tur doño di tienda cu kier bin na remarke pa e orarionan aki di apertura y ciere di nan negoshi por aplica pa esaki via di Departamento di Asuntonan Economico, Comercio y Industria. E unico dia cu no ta duna dispensacion pa tiendanan - cu excepcion di esnan den hotel cu un hotelvergunning - ta 'Dia di Labor'.
ORANJESTAD E ganado di e premio miyonario di Mini Mega, den combinacion cu Mega Plus di dia 20 di december, 2016, ainda no a bira conoci! E premio a wordo gana pa 1 persona, cual a cumpra e ticket di suerte na Lucky Mac, na Santa Cruz. E numbernan ganado ta 04-12-23-27 cu Mega Ball 14.
ORANJESTAD - Lotto, e loteria di Aruba a entrega un tremendo suma como premio di Lotto Di Dia na e hungado Cornelia V. El a gana 150.000,=, riba diadomingo 29 di december. E dia cu Lotto a dicidi di Los E Tiro di fin di aña y a manda e jackpot di Lotto Di Dia na su suma maximo, esta di 150.000 florin. Riba e dia aki garantisa Lotto a parti 150 mil florin. Cornelia a cumpra su numbernan di suerte, 01-03-09-17-23, na Bloemond Lottery.
ORANJESTAD - Empleadonan Senor Frog's ta confirma cu nan temor a bira realidad. Diadomingo pa medio di un comunicado, nan a 'kibra nan silencio' riba un caso cu a cuminsa aña pasa november. Manera cu e comunicado ta relata, tawata november aña pasa ora cu e trahadornan di Senor Frogs a uni, organisa y tuma paso pa asina proteha nan derechonan. Derechonan cu segun nan, a teme cu lo wordo trapa ariba dje pa parti di Senor Frogs y Grupo/Operadora Anderson di Mexico. "Despues cu e famoso Daniel Orosco a wordo nenga salida di Aruba, abogado Joselin Croes a presenta na nomber di Orosco y Grupo/Operadora Anderson" e comunicado ta sigui bisa. "A wordo haci yen di promesa y den official statements di su banda y entre otro cu e director/doñonan di Senor Frogs lo bin Aruba pa duna cara y regla cu e trahadornan. Na e momento ey tambe wordo bisa cu e trahadornan lo sigui haña pago en todo caso te ora cu e compania wordo declara failliet". Un suma chikito di placa a wordo manda pa paga e trahadornan te cu loke nan tawata debe nan prome cu nan a “cera” e quincenna pa november. Segun e trahadonan, a haci differente follow-up den december y awor na januari abogado Joseline Croes a informa cu su cliente lo no pone placa disponibel mas pa paga e trahadornan. E director/doñonan tampoco a bin duna cara. Recientemente segun un declaracion den medionan, departamento di impuesto a bende e inboedel di Senor Frogs na findishi. "Awor 32 persona a keda sin entrada y desapunta cu no a cumpli cu palabra cu a duna nan. Palabra cu a wordo duna y garantisa door di abogado Croes. Ta lamenta cu awor ta mustra cu e garantia cu a wordo duna tawata uno bashi" e comunicado ta sigui bisa.
ORANJESTAD -Renaissance Island, e beach destina primordialmente pa huespednan di Renaissance Resort y Renaissance Suites ta completamente renoba, y cla pa ofrece e bishitante un experiencia cu e por haya solamente riba e isla ey. "Un experiencia diferente" Tineke Lenters , gerente di e isla, ta bisa NoticiaCla.com. Ora cu e isla a pasa den algun momentonan dificil na october 2015 cu e candela cu a destrui e cushina completo y parti di e restaurant, nan no a sinta keto y mesora a tuma accion. Dentro di algun dia a habri e isla bek pa servicio, den diferente forma. Mes momento a mira esaki como un oportunidad pa haci cambio cu tabata necesario pa basta tempo caba. Entre nan, a renoba y expande e facilidad cu a kima. A añadi mas area di recreacion, ofrece mas servicio y asina duna e huesped aun mas motibo pa relaha totalmente den un ambiente completamente diferente.
ORANJESTAD - Den e luna di october 2016, e cantidad di placa den circulacion a subi cu Afl. 19,1 miyon te na Afl. 4.063,8 miyon, compara cu e luna anterior. Esaki a resulta for di un crecemento den tanto e activo domestico netto como e reserva di divisa netto di Afl. 16,0 miyon y Afl. 3,1 miyon, respectivamente. E subida den e activo domestico netto a surgi door di un crecemento di Afl. 17,3 miyon den transaccionnan no relata na credito y un caida di Afl 1,3 miyon den credito domestico. E expansion den transaccionnan no relata na credito a resulta for di crecemento den e asina yama “shareholders’ equity”, “premises and equipment” y “accounts receivables and prepayments” y un reduccion den “borrowings” como tambe transaccionnan di clearing. Credito domestico a mengua cu Afl. 6,6 miyon den credito bancario na e sector priva y un crecemento di Afl. 5,3 miyon den credito netto na e sector publico. E caida den credito bancario na e sector priva ta debi na bahada den credito na consumidor (-Afl. 10,2 miyon), cual a wordo parcialmente mitiga pa crecemento den hipoteca pa vivienda (Afl. 2,2 miyon) y credito na empresa (Afl. 1,4 miyon). E subida den credito bancario netto na e sector publico ta debi principalmente na un caida den depositonan di gobierno di Afl. 6,0 miyon. Di otro banda, e fondo pa desaroyo a subi cu Afl. 1,9 miyon. E expansion den reserva di divisa netto di e sector bancario ta debi na compra netto di divisa di Afl. 197,8 miyon for di publico, principalmente asocia cu turismo, trasferencia netto for di cuentanan den exterior di companianan local y inversion directo. Esaki a wordo parcialmente mitiga pa benta di divisa di Afl. 194,7 miyon na publico, primordialmente relaciona cu pago netto pa importacion di mercancia, otro servicionan y e asina yama “income account”.
ORANJESTAD - Definitivamente e situacion di Venezolano na Aruba a baha drasticamente aña pasa. Cifranan di october 2016 cu Banco Central a emiti e siman aki ta mustra esaki tambe. Na october 2016, e cantidad di turista a registra 76.491 bishitante, cual tabata 29,8 porciento (-32.533 bishitante) menos cu na october 2015. E caida aki a resulta principalmente door di bahadanan den e mercado di Latino Americano di 64,7 porciento (-30.862 bishitante) y e mercado Norte Americano di 3,2 porciento (-1.598 bishitante). Di otro banda, e mercado Europeo a registra un subida di 14,3 porciento (+1.037 bishitante). E caida den e mercado Latino Americano a wordo primordialmente causa pa menos den bishitante for di Venezuela (-30.975 bishitante of -76.7 porciento). E bahada den e mercado Norte Americano a resulta pa gran parti for di un reduccion di 3,6 porciento den bishitante for di Merca (-1.701 bishitante). E aumento den e mercado Europeo ta debi pa un gran parti na un crecemento di 52,3 porciento den bishitante for di Gran Britania (+753 bishitante). E cantidad di turista crucero a baha cu 24,7 porciento (-12.604 bishitante) te na 38.349 na october 2016, compara cu october 2015. E cantidad di barconan a registra un bahada, for di 20 na october 2015 pa 17 na october 2016.